༄། གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་པར་རྒྱལ་བའི་རྣམ་ཐར།
༄༅༅། །ན་མོ་གུ་རུ་དེ་ཝ་ཌཱ་ཀི་ནི། མི་ཤིགས་རྡོ་རྗེ་ཁྱབ་གདལ་ཀུན་
བཟངས་གདོད་མའི་མཁའ་དབྱིངས་ཀ་དག་སྒྲིབ་བྲལ་ཡེ་ཤེས་ལྔ་བདག་དག་པ་
གཉིས་ལྡན་སྐྱེ་འགག་གནས་བྲལ་ཡེ་གྲོལ་ཀློང་ཡངས་དང་པོའི་སངས་རྒྱས་འདུས་
མ་བྱས་པ་རྣམ་ཀུན་མཆོག་ལྡན་ཟབ་ཞི་རང་འབྱུང་ཆོས་ཀྱི་སྐུ། །
འོག་མིན་རྡོ་རྗེ་བཙུན་མོའི་བྷ་ག་ཟག་མེད་ཡེ་ཤེས་དབྱིངས་ཀྱི་ཕོ་བྲང་ཐར་
པ་ཆེན་པོའི་གྲོང་ཁྱེར་མཆོག་ན་སྤངས་རྟོགས་མཐར་ཕྱིན་རྒྱལ་བ་ཁྱབ་བདག་
དབང་ཕྱུག་བརྒྱད་ལྡན་ཞི་ཁྲོ་རབ་འབྱམས་བསམ་ཡས་ངེས་པ་ལྔ་ལྡན་བདེ་ཆེན་
ལོངས་སྤྱོད་རྫོགས། །
ཚད་མེད་འཕྲིན་ལས་གྲངས་མེད་ཞིང་དུ་མཐའ་ཡས་འགྲོ་བ་གང་ལ་གང་
འདུལ་དེ་དང་དེ་ཡིས་སྣ་ཚོགས་རྣམ་སྤྲུལ་ཕྱོགས་བཅུ་ཀུན་ཏུ་དུས་གསུམ་དུས་མེད་
རྨད་བྱུང་མཛད་པ་ཅི་ཡང་སྟོན་པས་མ་རིག་སེམས་ཅན་སྒྲོལ་མཛད་ཐུགས་རྗེ་སྤྲུལ་
པའི་སྐུ། །
མི་འཇེད་སྟོང་གསུམ་བྱེ་བ་ཕྲག་རྒྱའི་བྱེ་བྲག་འཛམ་གླིང་ཆོས་ཀྱི་འབྱུང་
གནས་འཕགས་ཡུལ་མཆོག་ཏུ་བྱང་ཆུབ་ཆེ་བརྙེས་སྟོན་པ་སྤྲུལ་སྐུ་ཐུགས་རྗེའི་ལྷ་
ལམ་སྨོན་ལམ་སྤྲིན་ཚོགས་ ཆེས་ ཆེར་ རབ་དཀྲིགས་ ཐེག་ གསུམ་ དམ་ ཆོས་ མདོ་
སྔགས་བདུད་རྩིའི་ཆར་ཕབས་པས། །
ཞིང་གི་འཛིན་མ་ལུང་རྟོགས་ཆུ་གཏེར་ཟབ་ཡངས་ཏིང་མཐའ་མེད་པའི་
ཀློང་ན་བསྟན་འཛིན་གདེངས་ཅན་དཔག་མེད་བསམ་ཡས་རྨད་བྱུང་ཀླུ་དབང་ཡེ་
ཤེས་ཌཱ་ཀི་རིགས་གསུམ་མགོན་སོགས་མྱུར་ལམ་གསང་ཆེན་བླ་མེད་རྡོ་རྗེ་ཐེག་པའི་
རིན་ཆེན་གཏེར་མངའ་བ། །
ས་ར་ཧ་སོགས་རྣལ་འབྱོར་དབང་ཕྱུག་རྫུ་འཕྲུལ་ནུས་པའི་གྲུ་གཟིངས་ལྡན་
པ་རྒྱལ་བ་ཉིད་ཀྱི་ལུང་བསྟན་ཟུང་བཞི་དག་དང་ལྔ་ཡིས་ལྷག་པའི་བཅུ་ཕྲག་
1

༄༅། །བོད་ཀྱི་ལོ་རྒྱུས་ཡིག་ཚགས་དཔེ་ཚོགས།
བརྒྱད་སོགས་དེད་དཔོན་མཆོག་གིས་ཐེག་མཆོག་སྙིང་པོ་སྐུ་བཞིའི་འབྲས་རྩོལ་མི་
ཡུལ་སྤྱན་དྲངས་ཏེ། །
ཐུབ་བསྟན་རྒྱལ་མཚན་རྩེ་མོར་རབ་མཆོད་མཆོག་དང་ཐུན་མོངས་གཟི་
འོད་དཔལ་འབར་སྲིད་དང་ཞི་བའི་རྒུད་པ་བསལ་ནས་ཡུན་རིང་སྒྲོད་དཀའི་ལམ་
ལ་ལྟོས་མེད་རྣམ་མཁྱེན་འབྲས་བུ་ལུས་འདིས་ཚེ་གཅིག་ཉིད་ཐོབ་འཕགས་ཡུལ་
ཞིང་དེ་དགོས་འདོད་ཆར་གྱིས་གང༌། །
རྒྱལ་སྲས་མཐུ་བོ་འཇིག་རྟེན་དབང་ཕྱུག་སྤྱན་རས་གཟིགས་མགོན་ཐུགས་
རྗེའི་རྫུ་འཕྲུལ་གངས་རིའི་འཁོར་ཡུག་བྱང་ཕྱོགས་གླིང་གཞི་འདུལ་བྱའི་སྐྱེ་འགྲོ་
བཤད་སྒྲུབ་ཐུབ་བསྟན་རོལ་པའི་མཚོ་དང་གསེར་རིར་བཅས་དབུས་བཀའ་རྒྱུད་
ཞེས་གྲགས་སྙིང་པོ་རི་དབང་ལྷུན་པོ་བརྗིད། །
སྐྱེ་འགྲོ་མུན་སེལ་བསྟན་པའི་གསལ་བྱེད་སྤྲུལ་པའི་སྐྱེས་མཆོག་ཉིན་མཚན་
མགོན་ནི་རང་གི་སྤྲུལ་པའི་གཟའ་སྐར་འཁོར་ལྡན་ཇི་སྙེད་འོད་ཀྱིས་རྨོངས་པའི་
མུན་གསལ་གངས་ཅན་ལྗོངས་འདིར་ལུང་རྟོགས་སྣང་བས་ཁྱབ་ཅིང་མཆོག་དང་
ཐུན་མོངས་འབྲས་བུའི་དངོས་ཀུན་གསལ། །
སླར་ཡང་རྩོད་དུས་ལྔ་བཅུ་ཁ་རལ་སྙིགས་མའི་དུས་འདིར་ཚད་མེད་ཐུགས་
རྗེའི་སྨོན་ལམ་དུས་བབས་པར་ཏའི་ཞིང་འདིར་གཞད་པ་རྡོ་རྗེ་ཆོས་སྐུའི་མཁའ་
ལས་སྤྲུལ་པའི་རྟ་བདུན་གཙང་སྨྱོན་ཞེས་གྲགས་སྲིད་པ་གསུམ་ན་ལྷ་ཡི་རྔ་ཆེན་
སྙན་པར་སྒྲོགས། །
སྐུ་གསུམ་མངའ་བདག་རྒྱལ་བའི་མཛད་པ་སྒྱུ་འཕྲུལ་ཅི་ཡང་སྟོད་མཛད་
བརྟུལ་ཞུགས་མཐར་ཕྱིན་ཧེ་རུ་ཀ་དཔལ་མགོན་པོ་མཆོག་གི་སྐུ་གསུང་ཐུགས་དང་
ཡོན་ཏན་འཕྲིན་ལས་མི་ཟད་རྒྱན་གྱི་འཁོར་ལོ་མཆོག་ལ་བདག་ནི་སྒོ་གསུམ་གུས་
པས་ཕྱག་འཚལ་བསྟོད། །
2

༄། གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་པར་རྒྱལ་བའི་རྣམ་ཐར།
རང་གཞན་བསགས་པའི་སྒོ་གསུམ་དགེའ་རྩ་བསྟན་གཡོའི་མཆོད་རྫས་
རང་བཞིན་གནས་དང་བཀོད་པས་མཆོག་གྱུར་ཕྱི་ནང་གསང་བ་དངོས་འབྱོར་
ཡིད་སྤྲུལ་ཀུན་བཟངས་མཆོད་སྤྲིན་བསམ་ཡས་ནམཁའ་ཁམས་གང་སྲིད་མཐའི་
བར་དུ་དང་བའི་ཡིད་ཀྱི་གུས་པས་དབུལ་བར་བགྱི། །
བདག་སོགས་མཁའ་མཉམ་སྲོག་ལྡན་འགྲོ་ཀུན་མ་རིག་རྨོངས་ཕྱིར་དུག་
ལྔའི་དབང་གིས་བཅས་དང་རང་བཞིན་ལུས་ངག་ཡིད་ཀྱིས་བགྱིས་དང་བགྱིད་
རྩལ་ཡིད་རངས་བགྱིས་སོགས་དུས་གསུམ་བསགས་པའི་མི་དགེ་རྒྱུ་འབྲས་ཇི་སྙེད་
མཆིས་རྣམས་གནོང་འགྱོད་གྲག་པོས་མཐོལ་ཞིང་བཤགས། །
རྒྱལ་དབང་ཁྱོད་ཉིད་དང་པོའི་སངས་རྒྱས་ཆོས་ཀྱི་དབྱིངས་སུ་དངོས་ཀུན་
ཞི་ཡང་དམིགས་མེད་ཐུགས་རྗེས་སྲིད་མཐའི་བར་དུ་གང་ལ་གང་འདུལ་རྒྱུ་འཕྲུལ་
བཀོད་པས་མ་རིག་སེམས་ཅན་ཡང་དག་སར་འགོད་མཛད་པ་མཆོག་ལ་དབང་
མེད་གུས་པས་བདག་ཡིད་རངས། །
སྣ་ཚོགས་འདུལ་བྱའི་བསམ་པ་ཇི་རྙེད་ཉོན་མོངས་ནད་རིགས་དུ་མ་འཆིས་
ལ་དེ་དག་གཉེན་པོར་གྱུར་པའི་དམ་ཆོས་དམན་མཆོག་བདུད་རྩི་མཆོག་གིས་ཟབ་
དོན་ཆར་ཕབ་བདེན་གཉིས་འཁོར་ལོ་རྟག་ཏུ་བསྐོར་ནས་མ་རིག་དྲ་བ་མ་ལུས་
གཅད་དུ་གསོལ། །
རྒྱལ་བ་སྲས་བཅས་མ་ལུས་ཁྱེད་རྣམས་ནམཁའི་མཐའ་ཁྱབ་སེམས་ཅན་
ཁམས་དང་ཉོན་མོངས་ཚོགས་རྣམས་མ་ཟད་དེ་སྲིད་གཟུགས་སྐུའི་གནང་བ་གང་
འདུལ་དེར་སྟན་འགྲོ་བ་ཕན་བདེ་རྩོལ་བའི་གཉེན་མཆོག་མྱ་ངན་མི་འདའ་རྟག་ཏུ་
གཞུགས་པར་གསོལ་བ་འདེབས། །
བདག་གིས་ལྷག་བསམ་དགེ་འདིས་མཚོན་དེ་འཁོར་འདས་ཀུན་གྱིས་དུས་
གསུམ་བསགས་དང་གདོད་ནས་གནས་པའི་རྣམ་དཀར་དགེ་བ་ཟག་བཅས་ཟག་
3

༅༅། །བོད་ཀྱི་ལོ་རྒྱུས་ཡིག་ཚགས་དཔེ་ཚོགས།
མེད་མ་ལུས་པ་རྣམས་ཕྱོགས་ཅིག་སྡོམས་པའི་བསོད་ནམས་གང་དག་འགྲོ་ཀུན་སྐུ་
བཞི་མྱུར་དུ་ཐོབ་ཕྱིར་བསྔོ་བར་བགྱི། །
ཀུ་མུ་ཏ་དང་པདྨོའི་གཉེན་བཞིན་འོད་སྟོང་སྣང་བའི་ཆ་ཤས་བྲལ་ཡང་རྒྱུ་
དཀར་ཚོགས་རྣམ་རང་སྟོབས་འོད་ཀྱི་སྣང་བར་བྱེད་ལྟར་བསྟན་འཛིན་སྤྲུལ་སྐུའི་
མཁྱེན་པའི་འོད་སྟོང་ཆ་ཙམ་བྲལ་ཡང་བསྟན་པ་གསལ་ཕྱིར་ལྷག་བསམ་རང་
སྟོབས་བློ་གྲོས་ཀྱིས། །
སྤྲུལ་སྐུའི་རྣམ་ཐར་བསམ་ཡས་ནམཁའི་ཁྱོན་ལས་ཞིང་འདིར་ཐུབ་བསྟན་
སྙིང་པོ་གསལ་མཛད་ཉི་མའི་དཀྱིལ་འཁོར་མཐའ་ཡས་ཚ་ཟེར་དཔག་མེད་སྣང་
བའི་ཆ་ཤས་བདག་བློས་གང་རྟོགས་མདོ་ཙམ་བཀོད་ན་བླ་མ་མཁའགྲོས་བརྩེ་བས་
བཀའ་ཡིས་སྣང་དུ་གསོལ། །
༈ ཨེ་མ་ཧོ། འདི་སྐད་དུ། བཅོམ་ལྡན་འདས་ཀྱིས་མདོ་དཀོན་མཆོག་
བརྩེགས་པར། །ཀུན་དགའོ་ང་ཉིད་མ་འོངས་པའི་དུས་ན་རྡོ་རྗེ་སློབ་དཔོན་གྱི་
གཟུགས་ཀྱི་ཆོས་སྟོན་པར་འགྱུརོ།། ཅེས་པ་དང་། བླ་མའི་ཡོན་ཏན་ཡོངས་
བཟུང་གི་རྒྱུད་ལས། །ཇི་ལྟར་མོས་པའི་གཟུགསུ་སྟོན། །ང་ཉིད་ལྔ་བརྒྱ་ཐ་མའི་
ཚེ། །བྱིས་པའི་གཟུགས་ཀྱི་དམ་ཆོས་སྟོན། །ཅེས་དང༌། མཁའགྲོ་མ་རྡོ་རྗེ་གུར་གྱི་
རྒྱུད་ལས། །གང་ཕྱིར་རྡོ་རྗེ་འཛིན་པ་ནི། །དེ་ཉིད་སློབ་དཔོན་གཟུགས་བཟུང་
སྟེ། ། སེམས་ཅན་ཕན་རྟགས་དམིགས་ནས་ནི། །ཐ་མལ་པའི་གཟུགསུ་ནས། །
ཅེས་གསུངས་པ་དང་། ཡང་གཏེར་སྟོན་བྱང་ཆུབ་གླིང་པས་བསམ་ཡས་རྣམ་སྣང་
ཆེན་པོའི་སྐུ་རྒྱབ་ནས་སྟོན་པའི་རྫོགས་ཆེན་བཀུལ་བྱང་ཕྲ་མོ་ལས། །མ་འོངས་ལྔ་
བཅུ་ཁ་རལ་དུས། །པདྨ་ང་ཡི་སྤྲུལ་པའི་སྐུ། །མྱང་གི་རིགས་འཁྲུངས་སྤྲེལོ་བ། །
བརྟུལ་ཞུགས་སྤྱོད་པ་སྨྱོན་པའི་མིང། །མཐོང་ཐོས་དྲན་རེག་བྱང་ཆུབ་ཐོབ། །
ཅེས་རྗེ་ཉིད་དང༌། །འཕྲིན་ལས་སྒྲུབ་བྱེད་བྱ་ལོ་པ། །ལས་ཀྱི་མགོན་པོའི་སྤྲུལ་པ་
4

༄། གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་པར་རྒྱལ་བའི་རྣམ་ཐར།
འབྱུང་། །གསང་སྔགས་བསྟན་པ་རྒྱས་པར་བྱེད། །ཅེས་དཔོན་པོ་བརྟེན་འབྲེལ་
བ་ལུང་སྟན་པ་རྣམས་དང་དོན་མཐུན་ཞིང་། ཁྱད་པར་རྗེ་བཙུན་ཏེ་ལོ་པས། །
སྙན་རྒྱུད་ཡིད་བཞིན་ནོར་བུའི་བཏང་རྒྱར། །དེ་ཕྱིར་ང་ཡི་རྒྱུད་འཛིན་པ། །
ཐབས་ཤེས་ཟླ་ཕྱེད་གྲངས་ངེས་ཚེ། །ཨུརྱན་ཡུལ་དུ་སྐུ་གསུམ་གྱི། །བསྡུ་བ་བྱས་
ནས་བསྟན་པ་འཛིན། །ཅེས་གསུངས་པའི་དོན། པན་ཆེན་ན་རོ་ནས་གྲངས་པའི་
ཐབས་ཤེས་ཅེས་པ་གཉིས་དང༌། ཟླ་ཕྱེད་ཅེས་པ་བཅོ་ལྔའི་སྔ་ ཚིག་ ཡིན་ ཏེ།
མཁས་གྲུབ་ན་རོ་པཎ་ཆེན། སྒྲ་སྒྱུར་མར་པ་ལོ་ཙྪ། དབང་ཕྱུག་བཞད་པ་རྡོ་རྗེ།
རས་ཆུང་རྡོ་རྗེ་གྲགས་པ། ཁྱུང་ཚང་ཡེ་ཤེས་བླ་མ། མ་ཅིག་ཨོང་ཇོ་རས་མ། རྗེ་
བཙུན་ཞང་སྟོན་ལོ་ཙྪ། འགྲོ་མགོན་རྔ་ར་ཤྲི་རི། བྱང་སེམས་བསོད་ནམས་རྒྱལ་
མཚན། འཁྲུལ་ཞིག་ཀུན་ལྡན་རས་པ། མཁས་བཙུན་གཟི་བརྗིད་རྒྱལ་མཚན།
མཁན་ཆེན་དབང་ཕྱུག་ཤེས་རབ། བྱ་བཏང་རི་ཁྲོད་རས་ཆེན། རས་ཆེན་གཞོན་
ནུ་དཔལ་ལྡན། མདོང་སྟོན་ནམཁའ་རྒྱལ་མཚན། འདུལ་འཛིན་ངག་གི་དབང་
པོ། མཉམ་མེད་ཤ་ར་རབ་འབྱམས་པ་སངས་རྒྱས་སེང་གེ་ཏེ། བདེ་མཆོག་
མཁའགྲོ་སྙན་རྒྱུད་ཀྱི་རྒྱུད་པ་བཅུ་བདུན་རྫོགས་ནས། ཨུ་རྒྱན་ཡུལ་དུ་མཁའགྲོ་སྐུ་
གསུམ་གྱི་བདག་ཉིད་ཀྱི་དགོངས་པ་ཇི་ལྟ་བ་བཞིན་གྱི་བཅུད་བསྡུས་ནས་སྟོན་
པ། །རྒྱལ་བའི་གསུང་རབ་མདོ་རྒྱུད་ཐམས་ཅད་ཀྱི་ཡང་སྙིང༌། མཁའགྲོའི་གསང་
ཚིག་ སྙན་ རྒྱུད་ ཡིད་ བཞིན་ ནོར་ བུའི་ གྲངས་ ངེས་ ཀྱི་ བཀའ་ བརྒྱ་ རྫོགས་ ནས།
གྲངས་མེད་ཀྱི་བསྐལ་ལྡན་རྣམས་ལ་སྟན་ཞིང་དཔེལ་བས། སྙིང་པོ་དོན་གྱི་བསྟན་
པ་འཛིན་པའི་མཆོག་གི་སྤྲུལ་སྐུ་མི་ཡུལ་དུ་འབྱོན་པར་ལུང་སྟན་པ་ཁོ་ན་ལྟར།
རྣལ་འབྱོར་གྱི་དབང་ཕྱུག་མི་ལ་གཞད་པ་རྡོ་རྗེ་དེ་ཉིད་འདྲན་མཐའ་མེད་པའི་
བརྩོན་འགྲུས་དྲག་པོས་ཚེ་ཅིག་ལུས་ཅིག་ལ་སྐུ་བཞི་ཡེ་ཤེས་ལྔའི་བདག་ཉིད་དཔལ་
རྡོ་རྗེ་འཆང་ཆེན་པོའི་གོ་འཕངས་མངོན་དུ་མཛད་པས། སྐུ་གསུང་ཐུགས་མི་ཟད་
5

༄༅། །བོད་ཀྱི་ལོ་རྒྱུས་ཡིག་ཚགས་དཔེ་ཚོགས།
བརྒྱན་གྱི་འཁོར་ལོས་ནམཁའི་མཐར་ཐུག་པར་ཁྱབ་ཅིང་། གང་ལ་གང་འདུལ་གྱི་
སྤྲུལ་པ་དང་མཛད་པ་སྣ་ཚོགས་པས་མཐའ་ཡས་པའི་སེམས་ཅན་རྣམས་ཀྱི་དོན་
འཁོར་བ་མ་སྟོངས་བར་དུ་མཛད་པ་ལས། རྩོད་ལྡན་སྙིངས་དུས་བྱང་ཕྱོགས་
གངས་རིའི་ཁྲོད་འདིར་སྤྱིར་བསྟན་པ་དང་སེམས་ཅན་གྱི་དོན་དཔག་མེད་གྲུབ་
ཅིང་། བྱེ་བྲག་དུ་སྙིང་པོ་དོན་གྱི་བསྟན་པ་གསལ་བའི་མཛད་པ་དང་འཕྲིན་ལས་
དུས་ལ་བབ་ཕྱིར། རྒྱལ་དབང་སྤྲུལ་པའི་གཟུགས་ཅན་རྣལ་འབྱོར་གྱི་དབང་ཕྱུག་
གཙང་སྨྱོན་ཧེ་རུ་ཀ་རུས་པའི་རྒྱན་ཅན་ཞེས་མཚན་ཉི་མ་དང་ཟླ་བ་ལྟར་སྲིད་པ་
གསུམ་ན་ལྷ་མེ་ལྷན་ནེ་ལྷ་ངེར་གྲགས་པ། དེ་ཡང་དང་པོར་འཁོར་བའི་སྡུག་
བསྔལ་མཐའ་དག་ལ་ཐུགས་འབྱུང་བས་འཇིག་རྟེན་འདི་ཡི་ཕུན་ཚོགས་རྣམས་ལ་
སྐྱུགས་ནད་ས་ལ་ཟན་བྱིན་པའམ་གསོད་པར་ཁྲིད་པའི་མི་ལ་རྒྱན་བརྟགས་པ་ལྟ་
བུའི་ཞེན་ལོག་དྲག་པོས་འཇིག་རྟེན་ཆོས་བརྒྱད་ཀྱི་བྱ་བ་རྣམས་བློས་བཏང་ཞིང་།
སེམས་ཅན་ཐམས་ཅད་ལ་བུ་ཅིག་པོ་ལ་བརྩེ་བའི་མ་བས་ཀྱང་ལྷག་པར་མི་བཟོད་
པའི་བརྩེ་བ་ཆེན་པོས་གཞན་དོན་ཁོ་ན་འབའ་ཞིག་སེམས་ཞིང་ཐམས་ཅད་མཁྱེན་
པ་ཐོབ་པར་འདོད་པས་ཐུགས་ཁྲོགས་ཏེ་བསྟན་པ་རིན་པོ་ཆེ་ལ་རབ་དུ་བྱུང་ཞིང་
ཡེ་ཤེས་མཁའ་འགྲོའི་བརྡས་བཀུལ་ནས་དཔལ་ས་ར་ཧའི་རྣམ་པར་འཕྲུལ་པས་
རྗེསུ་བཟུང་ཏེ་རྒྱུད་པའི་གདམས་པ་དང་བྱིན་བརླབས་རྟོགས་པའི་བཀའ་བབས་
པ། །སླར་ཡང་བླ་མ་མཁའ་འགྲོས་བཀུལ་ཏེ་གཞན་དོན་དུ་ཡོངས་འཛིན་དགེ་བའི་
བཤེས་གཉེན་རྣམས་ ལེགས་པར་རྟེན་ ཅིང་ཚུལ་ཁྲིམས་ རྣམ་ པར་ དག་ པ་མིག་
འབྲས་བཞིན་དུ་བསྲུངས་ནས་ཐོས་བསམ་སྒོམ་གསུམ་ལ་གཡེལ་མེད་དུ་འབད་
པས། མཁས་བཙུན་བཟང་གསུམ་ལྡན་པའི་བསྟན་འཛིན་གྱི་སྐྱེས་བུ་གསེར་གྱི་རི་
བདུན་ལྟ་བུའི་ནད་ནས་རི་དབང་ལྷུན་པོ་ལྟར་འདྲན་མདའ་མེད་པར་གྱུར་ལ།
བར་དུ་རྩ་རི་ཏྲ་ཡེ་ཤེས་ཀྱི་འཁོར་ལོར་ལམ་རིམ་པ་གཉིས་ཀྱི་ཉམས་ལེན་ལ་མར་མེ་
6

༄། གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་པར་རྒྱལ་བའི་རྣམ་ཐར།
གྱེན་དུ་འབར་བའམ་ཆུ་བོ་འཐུར་དུ་རྒྱུག་པ་ལྟར་ཉིན་མཚན་གཡེལ་མེད་དུ་འབད་
པས། བཅོམ་ལྡན་འདས་དཔལ་དགེས་པ་རྡོ་རྗེས་དངོསུ་དབང་བཞི་ཡོངསུ་
རྫོགས་པར་སྐུར་ནས་གསང་མཚན་ཁྲག་འཐུང་རྒྱལ་པོར་གསོལ་ཞིང་མཆོག་དང་
ཐུན་མོངས་གི་དངོས་གྲུབ་མ་ལུས་པ་གཉེས་ཏེ། །སྣང་བ་ཐམས་ཅད་དབང་དུ་
འདུས་པས་མི་དང་མི་མ་ཡིན་པ་ཐམས་ཅད་ཟིལ་གྱིས་གནན་ནས་བྲན་དུ་ཁོལ་
ཞིང་ཡང་དག་པའི་ལམ་ལ་སྦྱོར་བར་མཛད་པ། འཕྲིན་ལས་རྣམ་བཞི་ཐོགས་མེད་
དུ་གྲུབ་ཅིང་བརྟུལ་ཞུགས་ཀྱི་སྤྱོད་པ་ཕྱོགས་ཐམས་ཅད་ལས་རྣམ་པར་རྒྱལ་བས་
བདུད་དང་ལོག་འདྲེན་མ་རུངས་པ་ཐམས་ཅད་ཚར་གཅད་ནས་ཡང་དག་པའི་ས་
ལ་འགོད་པའི་དཔའོ་ཆེན་པོ། སེམས་ཅན་གཅིག་གི་བྱང་ཆུབ་ཀྱི་ཕྱིར་ཡང་སྲིད་
མཐར་བཞུགས་ནས་འགྲོ་རྣམས་ཡལ་བར་མི་འདོར་ཞིང་མ་རུང་པ་རྣམས་ལ་ཡང་
ལྷག་པར་བརྩེ་བའི་ཐུགས་རྗེ་དང་ལྡན་པའི་སེམས་དཔའ་ཆེན་པོ་ཐུགས་སྐྱེད་དང་
སྨོན་ལམ་ལྷག་པར་རྒྱ་ཆེ་བས་མཚན་དབྱར་སྐྱེས་ཀྱི་རྔ་ལྟར་ཕྱོགས་ཀུན་ཏུ་གྲགས་
ཤིང་སྐྱེ་འགྲོ་གང་གིས་སྣ་བར་སོན་པ་རྣམས་ཀྱང་དད་པ་གཡོའ་བས་འབྲེལ་ཚད་